Hct = 38.0WBC= 7.9PMN = 47Lymphocyte = 41Monocyte = 6Ecosinophil = 6RBC = 5.92HGB = 11.8MCHC = 31.1MCV = 64.2MCH = 19.9ปริมาณเกร็ดเลือด = 292ลักษณะเม็ดเลือดแดง Microcytefew,Ovalocyte few, Target cell fewผลการตรวจ ซีดเล็กน้อยสงสัย ลักษณะเม็ดเลือดแดงค่ะ และซีดเล็กน้อย ต้องทำยังให้เป็นปกติคะขอบมากค่ะ
สวัสดีค่ะ จากผลเลือดดังกล่าว ค่าปริมาณเม็ดเลือดขาว ร้อยละของชนิดเม็ดเลือดขาวและปริมาณเกร็ดเลือด ถือว่าอยู่ในเกณฑ์ปกติดีส่วนค่า Hematocrit หรือค่าความเข้มข้นของเม็ดเลือดแดง ค่าปกติในผู้ใหญ่เพศหญิงจะอยู่ที่ 36%-48% ซึ่งในกรณีของ ถือว่าปกติดีค่าฮีโมโกลบิน (Hemoglobin/Hgb) ที่ปกติในผู้ใหญ่เพศหญิงจะอยู่ที่ 12-15 g/dl ซึ่งในกรณีของ ถือว่าต่ำกว่าปกติเพียงเล็กน้อยส่วนค่า MCV คือค่าขนาดปริมาตรของเม็ดเลือดแดงโดยเฉลี่ย ค่าปกติ คือ 80-100 fl ค่า MCH คือปริมาณฮีโมโกลบินในเม็ดเลือดแดงโดยเฉลี่ย ค่าปกติคือ MCH คือ 27-33 pg ส่วนค่า MCHC คือค่าความเข้มข้นของฮีโมโกลบินในเม็ดเลือดแดงเฉลี่ย ค่าปกติคือ MCHC 31 - 35 g/dlดังนั้น ในกรณีของ ถือว่ามีค่า MCV และ MCH ต่ำกว่าปกติ ซึ่งสาเหตุน่าจะเกิดจากการเป็นพาหะของโรคธาลัสซีเมียอยู่ (ไม่ได้เป็นโรค) หรืออาจเกิดจากร่างกายได้รับธาตุเหล็กไม่เพียงพอ ดังนั้น หากต้องการทราบว่าเกิดจากสาเหตุใด ควรตรวจเลือดเพิ่มเติมค่ะ หากเกิดจากการเป็นพาหะของโรค ธาลัสซีเมีย จะไม่สามารถแก้ไขให้กลับมาเป็นปกติได้ อย่างไรก็ตาม การเป็นพาหะโรคธาลัสซีเมีย ก็ไม่ได้ทำให้เราเกิดอาการที่ผิดปกติอะไรค่ะ ยกเว้นในกรณีที่จะตั้งครรภ์ แพทย์จะแนะนำให้ฝ่ายชายตรวจเลือดคัดกรองหาโรคธาลัสซีเมียก่อน เพราะหากเป็นพาะหะทั้ง 2 ฝ่าย ลูกที่เกิดมา อาจมีโอกาสเป็นโรคและมีอาการผิดปกติไดค่ะ